Outeniekwageelhout - Wikipedia
Podocarpus falcatus (Thunb.) Endl.
Die Outeniekwageelhout (Afrocarpus falcatus) is 'n inheemse boom wat tot 60m hoog kan word. Dit is die hoogste Suid-Afrikaanse boom en staan bekend as die "reuse van die bos". Hul blaredakke is oortrek met 'n mos wat as die 'ouman se baard' bekend staan. Die boom kom hoofsaaklik in die Tuinroete, vanaf Mosselbaai tot by Harkerville, voor. Die bome kan tot 600 jaar oud word. Die boom groei sowat 'n meter per jaar. Die boom floreer in volle son en het slegs matige water nodig. Die hout is gesog vir die maak van meubels; Knysna is veral bekend vir sy meubelmaakbedryf. Tans word slegs 'n sekere kwota Outeniekwageelhout bome per jaar afgekap.
Grootbome[wysig | wysig bron]
Die meeste 'grootbome' in die Knysnabos is Outeniekwageelhoute. Die grootboom by Woodville staan 33 m hoog, die omtrek van die stam is 4 m en die boom is ongeveer 800 jaar oud. By Diepwalle-bosboustasie is seker die bekendste grootboom, van ongeveer 650 jaar oud. Die omtrek van die stam is 9.5 m en dit is 40 m hoog. Hierdie boom is vernoem na Koning Edward VII. In die Blouberg, Limpopo, het 'n groot indiwidu in 2013 amptelike beskerming ontvang.
Volksbenamings[wysig | wysig bron]
Die groot geelhoutbome staan ook in die volksmond bekend as Kalander(boom) of Kalandergeelhout. Ander volksname sluit in Outenikwa, Outenikwalander, Basteroutenikwa en Sekelblaargeelhout. Boswerkers van Knysna vertel dat die hout van steeds groeiende bome vinnig deur kalanderkewers aangeval en beskadig word na dit afgekap word.
Grootboom in Nasionale Wildernispark
Loof en bas
↑ Die Suid-Afrikaanse Gids. Feite en wenke. 2009. ISBN 978-1-86919-324-9
↑ Geleë te 23°05′09″S 29°00′09″O﻿ / ﻿23.08583°S 29.00250°O﻿ / -23.08583; 29.00250﻿ (Blouberg Kalander). “Declaration of particular groups of trees as "Champion Trees"”. Universiteit van Pretoria: 13 September 2013. URL besoek op 7 Desember 2015.
↑ 5,0 5,1 Volgens C.A. Smith sou "Kalander" afgelei wees van "Outenikwalander" (kyk: Deel 5, Woordeboek van die Afrikaanse Taal, 1968)
↑ Verklarende Handwoordeboek van die Afrikaanse Taal. 1981. ISBN 0-628-00138-X
↑ Deel 5, Woordeboek van die Afrikaanse Taal, 1968
Ontsluit van "https://af.wikipedia.org/w/index.php?title=Outeniekwageelhout&oldid=1407312"	Kategorieë: IUBN Rooilys veilige spesiesBome van Afrika	Navigasie-keuseskerm
CatalàCebuanoDeutschEnglishEspañolSvenskaУкраїнськаTiếng ViệtWinaray	Wysig skakels	Die bladsy is laas op 22 Desember 2015 om 11:58 bygewerk.